Държавен вестник, бр. 77, 2007 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  77
Заключителни разпоредби
§ 4. Постановлението се приема в изпълне-
ние на Решение 2007/455/CFSP на Съвета на ЕС
за прилагане на Обща позиция 2004/161/CFSP
за подновяване на ограничителните мерки сре-
щу Зимбабве и ще се прилага до приемането на
Решение на ЕС, което променя или отменя
мерките, предвидени в Решение 2007/455/CFSP
на Съвета на ЕС от 25 юни 2007 г.
§ 5. Постановлението влиза в сила от деня на
обнародването му в “Държавен вестник”.
За министър-председател:
Ивайло Калфин
Главен секретар на Министерския съвет:
Севдалин Мавров
51749
ПОСТАНОВЛЕНИЕ № 229
ОТ 15 СЕПТЕМВРИ 2007 Г.
за приемане на Наредба за реда и начина за
определяне в Патентното ведомство на мар-
ка като общоизвестна и марка, ползваща се
с известност на територията на Република
България
МИНИСТЕРСКИЯТ СЪВЕТ
П О С Т А Н О В И :
Параграф единствен. Приема Наредба за
реда и начина за определяне в Патентното ве-
домство на марка като общоизвестна и марка,
ползваща се с известност на територията на Ре-
публика България.
За министър-председател:
Ивайло Калфин
Главен секретар на Министерския съвет:
Севдалин Мавров
НАРЕДБА
за реда и начина за определяне в Патентното
ведомство на марка като общественоизвестна
и марка, ползваща се с известност на терито-
рията на Република България
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се уреждат редът и на-
чинът за определяне в Патентното ведомство
на марка като общоизвестна или като ползва-
ща се с известност на територията на Репуб-
лика България.
Чл. 2. (1) Статутът на общоизвестна марка
или на марка, ползваща се с известност на тери-
торията на Република България, се придобива
с решение на председателя на Патентното ве-
домство въз основа на становище на назначена
от него комисия.
(2) Статутът по ал. 1 се придобива от мо-
мента, към който е доказано, че марката е
станала общоизвестна или ползваща се с из-
вестност на територията на Република Бълга-
рия, и има действие до изтичането на 5 години,
считано от датата на публикуване на данните
по чл. 3, ал. 1, т. 1—6 в Официалния бюлетин
на Патентното ведомство.
Чл. 3. (1) Държавният регистър по чл. 5а от
Закона за марките и географските означения
(ЗМГО) на общоизвестните марки и марките,
ползващи се с известност на територията на
Република България, съдържа следните данни:
1. изображение на марката;
2. пореден номер на вписване;
3. дата, от която марката е определена за
общоизвестна или ползваща се с известност;
4. име и адрес на притежателя;
5. списък на стоките и/или услугите и кла-
совете им съгласно Ницката спогодба относно
Международната класификация на стоките и
услугите за регистрация на марки (ДВ, бр. 64
от 2001 г.), по отношение на които марката е
определена като общоизвестна или като пол-
зваща се с известност на територията на Ре-
публика България;
6. номер и дата на решението, с което марка-
та е определена като общоизвестна или като
ползваща се с известност на територията на
Република България;
7. дата на публикация на данните по т. 1—6.
(2) След изтичането на срока по чл. 2, ал. 2
марката се заличава от регистъра.
(3) Марка, определена като общоизвестна
или известна на територията на Република
България, се заличава от регистъра и въз осно-
ва на влязло в сила съдебно решение.
Чл. 4. (1) Патентното ведомство поддържа
за всяка общоизвестна или ползваща се с извес-
тност на територията на Република България
марка досие, което включва цялата документа-
ция по определянето на статута є и последва-
щите вписвания в регистъра по чл. 3, ал. 1.
(2) Освен данните по чл. 5а ЗМГО Патент-
ното ведомство предоставя на трети лица ин-
формация за всяка определена като общоизвес-
тна или ползваща се с известност на територи-
ята на Република България марка при спазване
изискванията на Закона за достъп до обществе-
на информация.
Г л а в а  в т о р а
КОМИСИЯ
Чл. 5. (1) За разглеждане на постъпилите
искания за определяне на марка като общоиз-
вестна или като ползваща се с известност на
територията на Република България Патент-
ното ведомство създава постоянна комисия.
(2) Комисията се състои от председател и
различни тричленни състави. Председателят на
комисията е постоянен и се назначава със запо-
вед на председателя на Патентното ведомство.
Членовете на съставите се назначават със запо-
вед на председателя на Патентното ведомство
по всяко отделно допустимо искане.